ഫെയർ ട്രേഡ് അലയൻസ് കേരള

കേരളത്തിലെ ചെറുകിട കർഷകരുടെ സംഘടനയാണ് ഫെയർ ട്രേഡ് അലയൻസ് കേരള (FTAK) . കേരളത്തിലെ വടക്കൻ ജില്ലകളായ കാസർഗോഡ്, കണ്ണൂർ, വയനാട്, കോഴിക്കോട് എന്നിവടങ്ങളിലെ ചെറുകിട കർഷകരാണ് ഈ സംഘടനയിലെ അംഗങ്ങൾ. സംഘടനയിലെ അംഗങ്ങളുടെ ഉത്പന്നങ്ങൾ ന്യായവിലക്ക് വിപണിയിൽ വിൽക്കുന്നു. വിദേശ രാജ്യങ്ങളിലും ഈ സംഘടനയിലെ അംഗങ്ങളുടെ ഉത്പന്നങ്ങൾക്ക് വിപണിയുണ്ട്. 4500ൽ അധികം അംഗങ്ങളുള്ള ഈ സംഘടനയുടെ ഉദേശലക്ഷ്യം ഉത്പാദകനും വിതരണക്കാരനും ഉപഭോക്താവിനും ന്യായവിപണി കണ്ടെത്തുക എന്നതാണ്. സംഘടന പ്രവർത്തനം ആരംഭിച്ചത് 2005 ൽ ആണ്.എഫ് ടി എ കെ രൂപീകരണം

ന്യായവിപണി കണ്ടെത്തുക എന്ന ലക്ഷ്യത്തിനു പുറമേ സംഘടനയിലെ അംഗങ്ങൾക്ക് ഭക്ഷ്യസുരക്ഷ ഉറപ്പുവരുത്തുക, ലിംഗനീതി ഉറപ്പുവരുത്തുക, പശ്ചിമഘട്ട പ്രദേശത്തെ ജൈവവൈവിധ്യം സംരക്ഷിക്കുക എന്നിവയ്കായുള്ള പ്രവർത്തനങ്ങളും ഫെയർ ട്രേഡ് + 3 എന്ന പദ്ധതിയിലൂടെ സംഘടന ഏറ്റെടുത്തു നടത്തുന്നു. സംഘടനയിലെ അംഗങ്ങൾക്കിടയിൽ ജൈവ കൃഷി പ്രോത്സാഹിപ്പിക്കുന്നു. 

നാളികേരം, കശുവണ്ടി, കാപ്പി, കൂടാതെ സുഗന്ധവിളകളായ മഞ്ഞൾ, കറുവാപട്ട, ജാതി, കുരുമുളക്, ഏലം, ഇഞ്ചി, കരിയാമ്പൂ മുതലായവയും ഫെയർ ട്രേഡ് അലയൻസ് കേരളയിലെ അംഗങ്ങൾ ഉത്പാദിപ്പിക്കുന്നു. കോഴിക്കോട്ടെ ജൈവവ്യാപാരസ്ഥാപനമായ എലമെന്റ്സ് ആണ് ഫെയർ ട്രേഡ് അലയൻസ് കേരളയുടെ മാർക്കറ്റിങ്ങ് ജോലികൾ നിർവഹിക്കുന്നത്. 

 സീഡ്ഫെസ്റ്റ് 
നാടൻ വിത്തിനങ്ങളുടെ സംരക്ഷണവും കൈമാറ്റവും ലക്ഷ്യമിട്ട് ഫെയർ ട്രേഡ് അലയൻസ് കേരള സീഡ്ഫെസ്റ്റ് എന്ന പേരിൽ വിത്തിനങ്ങളുടെ പ്രദർശനം നടത്തിപോരുന്നു. 2011 ൽ ആദ്യത്തെ സീഡ്ഫെസ്റ്റ് നടന്നു. സീഡ്ഫെസ്റ്റ് 2016 കണ്ണൂർ ജില്ലയിലെ കരുവഞ്ചാലിൽ ജനുവരി 22 മുതൽ 26 വരെ നടക്കുന്നു. 

 അവലംബങ്ങൾ 

പുറത്തേക്കുള്ള കണ്ണികൾ
എഫ് ടി എ കെ വെബ്സൈറ്റ് 

വർഗ്ഗം:കേരളത്തിലെ സംഘടനകൾ